16. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 174/85 
Πρόταση απόφασης του Συμβουλίου περί θεσπίσεως ειδικού προγράμματος έρευνας και τεχνολογικής 
ανάπτυξης στον τομέα του ανθρώπινου δυναμικού και της κινητικότητας (1990-1994) 
COM(90) 165 τελικό - SYN270 
(Υποβλήθηκε από την Επιτροπή στις 3 Μαΐου 1990) 
(90/C 174/13) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 130 Ο παράγραφος 2, 
την πρόταση της Επιτροπής, 
Σε συνεργασία με το Ευρωπαϊκό Κοινοβούλιο, 
Έχοντας υπόψη τη γνώμη της Οικονομικής και Κοινωνικής 
Επιτροπής, 
Εκτιμώντας: 
ότι, με την απόφαση 90/221/Ευρατόμ, ΕΟΚί1), το Συμβούλιο 
έχει θεσπίσει το τρίτο πρόγραμμα-πλαίσιο για τις κοινοτικές 
δράσεις έρευνας και τεχνολογικής ανάπτυξης (1990-1994) στο 
οποίο καθορίζονται ιδίως οι δραστηριότητες που πρέπει να 
αναληφθούν στον τομέα του ανθρώπινου δυναμικού και της 
κινητικότητας· 
ότι η παρούσα απόφαση πρέπει να ληφθεί με βάση τα σημεία 
αιτιολογικής σκέψης που εκτίθενται στο προοίμιο της εν 
λόγω απόφασης· 
ότι το άρθρο 130 Ι της συνθήκης προβλέπει ότι η εφαρμογή 
του προγράμματος-πλαισίου πραγματοποιείται μέσω ειδικών 
προγραμμάτων που αναπτύσσονται στο εσωτερικό κάθε δρά­
σης· 
ότι το Κοινό Κέντρο Ερευνών, από την πλευρά του, συμβάλ­
λει στην υλοποίηση των εν λόγω δράσεων με το δικό του 
πρόγραμμα· 
ότι είναι σκόπιμο να εκτιμηθεί το ποσό των κοινοτικών χρη­
ματοδοτικών πόρων που απαιτείται για την εκτέλεση του 
παρόντος ειδικού προγράμματος· ότι το οριστικό ποσό 
πρόκειται να καθοριστεί από την αρμόδια επί του προϋπολο­
γισμού αρχή σύμφωνα με τις δημοσιονομικές προοπτικές που 
καλύπτουν την περίοδο 1988-1992, και περιλαμβάνονται στη 
διοργανική συμφωνία της 29ης Ιουνίου 1988 (^), καθώς και 
σύμφωνα με τις ενδεχόμενες μελλοντικές δημοσιονομικές 
προοπτικές που καλύπτουν την περίοδο 1993/94· 
ότι, δυνάμει του άρθρου 4 και του παραρτήματος Ι της απόφα­
σης 90/221/Ευρατόμ, ΕΟΚ, το ποσό που, θεωρείται απαραί­
τητο για το σύνολο του προγράμματος-πλαισίου καλύπτει 
ποσό 57 εκατομμυρίων Ecu για τη συγκεντρωτική δραστηριό­
τητα διάδοσης και αξιοποίησης των αποτελεσμάτων, το οποίο 
κατανέμεται κατ'αναλογία του ποσού που προβλέπεται για 
κάθε δράση· ότι η σπουδαιότητα του παρόντος ειδικού προ­
γράμματος στο πλαίσιο της δράσης «Ανθρώπινο δυναμικό 
(') ΕΕαριθ. L 117 της 8. 5. 1990, σ. 28. 
(2) ΕΕ αριθ. L 185 της 15. 7. 1988, σ. 33. και κινητικότητα» οδηγεί σε μείωση των αναγκαίων για το 
παρόν πρόγραμμα προβλεπόμενων χρηματοδοτικών πόρων 
κατά 4,93 εκατομμύρια Ecu, που διατίθενται στις προαναφερό­
μενες συγκεντρωτικές δραστηριότητες, προκειμένου να 
τηρούνται οι διατάξεις του άρθρου 130 Ξ παράγραφος 2 δεύ­
τερη πρόταση της συνθήκης· 
ότι η εκτέλεση του παρόντος προγράμματος πρέπει να δια­
σφαλίζεται από την Επιτροπή· ότι, προκειμένου να διευκολύ­
νεται η Επιτροπή κατά την εκπλήρωση της αποστολής της, 
τα κράτη μέλη οφείλουν, δυνάμει του άρθρου 5 της συνθήκης, 
να παρέχουν σ'αυτή κάθε αναγκαία βοήθεια, ιδίως στο πλαί­
σιο επιτροπής· 
ότι, μεταξύ των ειδικών προγραμμάτων που απορρέουν από 
το τρίτο πρόγραμμα-πλαίσιο το παρόν πρόγραμμα χαρακτη­
ρίζεται από σκοπιμότητες που αφορούν κυρίως το διαθέσιμο 
για τις δραστηριότητες τεχνολογικής ανάπτυξης και έρευνας 
ανθρώπινο δυναμικό και τον εμπλουτισμό της ευρωπαϊκής 
επιστημονικής κοινότητας· ότι οι σκοποί αυτοί μπορούν να 
εξυπηρετηθούν αποτελεσματικά μέσω δραστηριοτήτων που 
αποβλέπουν στην συμπλήρωση της κατάρτισης νέων ερευνη­
τών μεταδιδακτορικού επιπέδου. 
ότι η κατάλληλη εφαρμογή της αρχής της επικουρικότητας 
σ'αυτόν τον τομέα οδηγεί στην επέκταση της κατάρτισης που 
απέκτησαν οι νέοι ερευνητές στην χώρα καταγωγής τους, 
επιτρέποντας σ'αυτούς να αναπτύξουν, μέσω των υποτροφιών 
που προσφέρει η Κοινότητα, ερευνητική δραστηριότητα σε 
κέντρο υψηλού επιπέδου που βρίσκεται σε άλλο κράτος 
μέλος· 
ότι προκειμένου να αυξηθεί και να βελτιωθεί η προσφορά 
ευκαιριών υποδοχής, κρίνεται σκόπιμο να προβλεφθούν 
επίσης δίκτυα που συνδέουν κέντρα υψηλού επιπέδου και 
δυνατότητες πρόσβασης σε μεγάλες εγκαταστάσεις· 
ότι το ΚΚΕρ, με τα εργαστήρια και τις εγκαταστάσεις του, 
μπορεί να ενταχθεί αποτελεσματικά στο σύνολο των οργανι­
σμών που είναι σε θέση να διαδραματίσουν σημαντικό ρόλο 
στην κατάρτιση νέων ερευνητών ότι το τρίτο πρόγραμμα-
πλαίσιο προβλέπει γι'αυτό το σκοπό ποσόν 25 εκατομμυρίων 
Ecu που προορίζεται για τις δραστηριότητες με τις οποίες το 
ΚΚΕρ συνεισφέρει στο εν λόγω πρόγραμμα· 
ότι είναι σκόπιμο να υιοθετηθούν αποκεντρωμένες μέθοδοι 
επιλογής των υποψηφίων με τη συμμετοχή των κέντρων 
υψηλού επιπέδου στην υλοποίηση αυτής της δραστηριότητας· 
ότι ζητήθηκε η γνώμη της Επιτροπής Επιστημονικής και 
Τεχνικής Έρευνας (CREST), 
Αριθ. C 174/86 Επίσημη Εφημερίδα των Ευρωπαϊκών Κοινοτήτων 16. 7. 90 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Θεσπίζεται ειδικό πρόγραμμα έρευνας και τεχνολογικής 
ανάπτυξης για την Ευρωπαϊκή Οικονομική Κοινότητα στον 
τομέα του ανθρώπινου δυναμικού και της κινητικότητας όπως 
ορίζεται στο παράρτημα Ι, για περίοδο πέντε ετών, από 1ης 
Ιανουαρίου 1990. 
Άρθρο 2 
1. Το συνολικό ύψος των κοινοτικών δαπανών, που κρίνεται 
αναγκαίο για την εφαρμογή της δράσης που θεσπίζεται με 
την παρούσα απόφαση ανέρχεται σε 518 εκατομμύρα Ecu. 
Στο ποσό αυτό περιλαμβάνονται 493 εκατομμύρια Ecu, που 
προορίζονται για την πραγματοποίηση των θεσπιζόμενων με 
την παρούσα απόφαση δράσεων, και 25 εκατομμύρια Ecu, 
που προορίζονται για τη δραστηριότητα με τις οποίες το 
ΚΚΕρ συμβάλει στο πρόγραμμα αυτό και οι οποίες πρόκειται 
να αποτελέσουν αντικείμενο χωριστής απόφασης του Συμβου­
λίου. 
2. Από το ποσό των 670 εκατομμυρίων Ecu αφαιρούνται 6,7 
εκατομμύρια Ecu για τη συγκεντρωτική δράση διάδοσης και 
αξιοποίησης. Στο μειωμένο με τον τρόπο αυτό ποσό των 663,3 
εκατομμυρίων Ecu περιλαμβάνονται οι δαπάνες προσωπικού 
που δεν μπορούν να υπερβαίνουν το 3 %. 
3. Ενδεικτική κατανομή των ποσών περιλαμβάνεται στο 
παράρτημα II. 
4. Σε περίπτωση που λαμβάνεται απόφαση εκ μέρους του 
Συμβουλίου κατ'εφαρμογή του άρθρου 1 παράγραφος 4 της 
απόφασης 90/221/Ευρατόμ, ΕΟΚ, η παρούσα απόφαση τρο­
ποποιείται για να ληφθεί υπόψη η προαναφερόμενη απόφαση. 
5. Η αρμόδια επί του προϋπολογισμού αρχή προσδιορίζει 
τα κονδύλια που διατίθενται κάθε οικονομικό έτος. 
Άρθρο 3 
Οι τρόποι εκτέλεσης του προγράμματος καθορίζονται στο 
παράρτημα III. 
Άρθρο 4 
Το ποσοστό της χρηματοδοτικής συμμετοχής της Κοινό­
τητας καθορίζεται σύμφωνα με το παράρτημα IV της απόφα­
σης 90/221/Ευρατόμ, ΕΟΚ. 
Άρθρο 5 
1. Κατά τη διάρκεια του έτους 1992, η Επιτροπή προβαίνει 
σε επανεξέταση του προγράμματος και διαβιβάζει έκθεση 
σχετικά με τα αποτελέσματα της εν λόγω επανεξέτασης προς 
το Συμβούλιο και το Ευρωπαϊκό Κοινοβούλιο, η οποία συνο­
δεύεται, ενδεχομένως, από προτάσεις τροποποιήσεων. 
2. Κατά τη λήξη του προγράμματος, η Επιτροπή αξιολογεί 
τα αποτελέσματα που έχουν επιτευχθεί. Διαβιβάζει σχετική 
έκθεση προς το Συμβούλιο και το Ευρωπαϊκό Κοινοβούλιο. 3. Οι εκθέσεις συντάσσονται με βάση τους στόχους που 
καθορίζονται στο παράρτημα Ι της παρούσας απόφασης και 
σύμφωνα με τις διατάξεις του άρθρου 2 παράγραφος 4 της 
απόφασης 90/221/Ευρατόμ, ΕΟΚ. 
Άρθρο 6 
1. Η Επιτροπή διασφαλίζει την εκτέλεση του προγράμμα­
τος. Επικουρείται από επιτροπή συμβουλευτικού χαρακτήρα, 
στο εξής καλούμενη «η επιτροπή», που αποτελείται από τους 
αντιπροσώπους των κρατών μελών και προεδρεύεται από τον 
αντιπρόσωπο της Επιτροπής. 
2. Καταρτίζεται και, κατά περίπτωση, ενημερώνεται, 
πρόγραμμα εργασίας στο οποίο καθορίζονται οι λεπτομερείς 
στόχοι και ο τύπος των έργων που αναλαμβάνονται, καθώς 
και οι σχετικές δημοσιονομικές διατάξεις που υιοθετούνται. 
Η Επιτροπή καταρτίζει τις προσκλήσεις προς υποβολή προ­
τάσεων έργων με βάση τα προγράμματα εργασίας. 
Άρθρο 7 
1. Στις περιπτώσεις που αναφέρονται στο άρθρο 8 παράγρα­
φος 1, ο αντιπρόσωπος της Επιτροπής υποβάλλει στην εν 
λόγω επιτροπή σχέδιο των μέτρων που πρέπει να ληφθούν. 
Η επιτροπή διατυπώνει τη γνώμη της για το σχέδιο αυτό μέσα 
σε προθεσμία που μπορεί να ορίζει ο πρόεδρος ανάλογα 
με τον επείγοντα χαρακτήρα του θέματος και, αν χρειασθεί 
προβαίνει σε ψηφοφορία. 
2. Η γνώμη καταχωρείται στα πρακτικά. Επιπλέον κάθε 
κράτος μέλος έχει το δικαίωμα να ζητήσει να καταχωρηθεί η 
θέση του στα πρακτικά. 
3. Η Επιτροπή λαμβάνει ιδιαίτερα υπόψη τη γνώμη της 
επιτροπής και την ενημερώνει για τον τρόπο με τον οποίο 
έλαβε υπόψη τη γνώμη αυτή. 
Άρθρο 8 
1. Η διαδικασία που καθορίζεται στο άρθρο 7 εφαρμόζεται 
για: 
— την κατάρτιση και την αναπροσαρμογή των προγραμμά­
των εργασιών που αναφέρονται στο άρθρο 6 παράγρα­
φος 2, 
— την αξιολόγηση των έργων που αναφέρονται στο σημείο 4 
του παραρτήματος III, καθώς και του προβλεπόμενου 
ποσού της κοινοτικής χρηματοδοτικής συμμετοχής, 
εφόσον τα έργα αυτά υποβάλλονται με τη συνήθη διαδι­
κασία που αναφέρεται στο σημείο 4 του παραρτήμα­
τος III, 
— τα μέτρα που πρέπει να ληφθούν για την αξιολόγηση του 
προγράμματος. 
2. Η Επιτροπή μπορεί να ζητεί τη γνώμη της επιτροπής για 
κάθε ζήτημα που εμπίπτει στο πεδίο εφαρμογής του προγράμ­
ματος. 
3. Η Επιτροπή ενημερώνει την επιτροπή σχετικά με: 
— την πρόοδο του προγράμματος, 
16. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 174/87 
— τα σχέδια προκηρύξεων προς υποβολή προτάσεων που 
αναφέρονται στο άρθρο 6 παράγραφος 2, 
— τα συνοδευτικά μέτρα, που αναφέρονται στο σημείο 2 του 
παραρτήματος III. 
Άρθρο 9 
Στις περιπτώσεις που η συνεργασία με τρίτες χώρες και διε­
θνείς οργανισμούς που αποβλέπει στην επίτευξη των στόχων 
του παρόντος προγράμματος απαιτεί νομικές δεσμεύσεις 
μεταξύ της Κοινότητας και των ενεχόμενων τρίτων μερών, η Επιτροπή εξουσιοδοτείται, σύμφωνα με το άρθρο 130 Μ της 
συνθήκης, να διαπραγματεύεται διεθνείς συμφωνίες για τον 
καθορισμό των κανόνων που διέπουν την συνεργασία αυτή. 
Η απόφαση για τη σύναψη των εν λόγω συμφωνιών θεσπίζεται 
σύμφωνα με τη διαδικασία που αναφέρεται στο άρθρο 130 Ο 
παράγραφος 2 της συνθήκης. 
Άρθρο 10 
Η παρούσα απόφαση απευθύνεται στα κράτη μέλη. 
ΠΑΡΑΡΤΗΜΑ Ι 
Στόχοι και επιστημονικό και τεχνικό περιεχόμενο 
Οι προσανατολισμοί του τρίτου προγράμματος-πλαισίου, οι επιστημονικοί και τεχνικοί στόχοι που εξυπηρετεί και 
τα κίνητρα από τα οποία εμπνέεται αποτελούν αναπόσπαστο μέρος του παρόντος ειδικού προγράμματος. 
Η παράγραφος 6 του παραρτήματος II του εν λόγω προγράμματος-πλαισίου αποτελεί αναπόσπαστο μέρος του 
παρόντος ειδικού προγράμματος. 
Σε αντίθεση με τα άλλα ειδικά προγράμματα, αυτό το πρόγραμμα δεν έχει στόχους τομεακούς μέσω μιας κατευθυνό­
μενης έρευνας· ο στόχος του είναι να αυξήσει ποσοτικά και ποιοτικά το διαθέσιμο για την έρευνα και την τεχνολογική 
ανάπτυξη σε όλους τους τομείς ανθρώπινο δυναμικό ούτως ώστε να καλυφθούν οι ανάγκες των κρατών μελών στα 
επόμενα χρόνια. Προκειμένου να επιτευχθεί ο σκοπός αυτός, θα αυξηθεί η κινητικότητα των ερευνητών στα πλέον 
ανεπτυγμένα ερευνητικά κέντρα της Ευρώπης, και ειδικά των ερευνητών μετα-διδακτορικού ή αντίστοιχου επιπέδου. 
Ειδικότερα, στόχος είναι η κατάρτιση, κατά τη διάρκεια των πέντε ετών του προγράμματος, 5 000 περίπου ερευνητών, 
δια της συμμετοχής τους σε έρευνα υψηλού επιπέδου. Η στενή συνεργασία γενικά με το σύνολο των κοινοτικών 
δραστηριοτήτων κατάρτισης και ιδιαίτερα με τις δραστηριότητες που έχει αναπτύξει η TFRH διά μέσου των 
προγραμμάτων COMETT και EUROTECNET είναι εξασφαλισμένη. 
Θα δοθούν επιχορηγήσεις σε υποσχόμενους νέους ερευνητές για να πραγματοποιήσουν μια διαμονή (συνήθως δύο 
χρόνων) σε κέντρα υψηλού επιπέδου σε χώρες της Κοινότητας διαφορετικές από τη δική τους. Προκειμένου να 
εξασφαλιστεί μια ισορροπημένη γεωγραφική κατανομή του ανθρώπινου δυναμικού, οι επιχορηγήσεις θα μπορούν, 
σε ειδικές περιπτώσεις, να παραταθούν για ένα χρόνο, ώστε να δώσουν τη δυνατότητα στους ενδιαφερόμενους 
ερευνητές να επιστρέψουν στη χώρα καταγωγής τους και να αρχίσουν την αξιοποίηση των γνώσεων που απέκτησαν. 
Θα αναπτυχθεί ένα κατάλληλο σύστημα υποδοχής των επιχορηγουμένων στα ερευνητικά κέντρα υψηλού επιπέδου, 
συμπεριλαμβανομένου του Κοινού Κέντρου Ερευνών της Ευρωπαϊκής Κοινότητας, στα δίκτυα υψηλού επιπέδου και 
στις ειδικές εγκαταστάσεις, το οποίο θα συνδέει άμεσα τους επιστήμονες, τους τεχνολόγους και τα ερευνητικά 
ιδρύματα. 
Για να ενισχυθεί αυτό το σύστημα κατάρτισης, οι δραστηριότητες στο πλαίσιο του προγράμματος SCIENCE θα 
συνεχιστούν σε συντονισμό με τις καινούριες δραστηριότητες. 
Ανάπτυξη ενός αποκεντρωμένου συστήματος κατάρτισης μέσω της έρευνας υψηλού επιπέδου 
Τα ερευνητικά κέντρα υψηλού επιπέδου τα εργαστήρια και τα ερευνητικά ιδρύματα, τα οποία διαθέτουν αναγνω­
ρισμένη ικανότητα να προσφέρουν προστιθέμενη αξία στην κατάρτιση των ερευνητών επισκεπτών, θα αναγνωρισθούν 
και θα επιλεχθούν με βάση τις διαδικασίες που αναφέρονται στο παράρτημα III. 
Τα κέντρα, εργαστήρια ή ιδρύματα που θα επιλεγούν, θα υποδείξουν τους ερευνητικούς τομείς στους οποίους θα 
μπορούσαν να καταρτίσουν επιστήμονες, τον αριθμό των επιστημόνων που θα μπορούσαν να υποδεχτούν, καθώς 
επίσης και τα κριτήρια που θα χρησιμοποιήσουν για την επιλογή των υποψηφίων και την παρακολούθηση της 
προόδου τους. 
Τα κέντρα, εργαστήρια ή ιδρύματα θα επιλεγούν με βάση την επιστημονική και τεχνική τους υπεροχή, την 
καταλληλότητα των προγραμμάτων τους ως προς την πολιτική της Κοινότητας, την ικανότητα τους να προσελκύουν 
καλούς υποψηφίους και την διοικητική τους ικανότητα. 
Αριθ. C 174/88 Επίσημη Εφημερίδα των Ευρωπαϊκών Κοινοτήτων 16. 7. 90 
Στις περιπτώσεις όπου ο καινοτόμος χαρακτήρας ή η πολυπλοκότητα ενός επιστημονικού τομέα το απαιτεί, θα 
δημιουργηθούν δίκτυα κέντρων υψηλού επιπέδου, τα οποία θα συνδέουν πολλά κέντρα, εργαστήρια ή ιδρύματα 
μεταξύ τους που βρίσκονται σε διαφορετικά κράτη μέλη και έχουν συμπληρωματικές ειδικεύσεις· το καθήκον της 
επιλογής, υποδοχής ή/και κατάρτισης των ερευνητών από διάφορα κράτη μέλη μέσω της συμμετοχής τους σε κοινά 
ερευνητικά προγράμματα θα ανατεθεί στα ίδια τα δίκτυα. 
Το δίκτυα των κέντρων υψηλού επιπέδου που συμμετέχουν σε προγράμματα κατάρτισης θα επιλεγούν με βάση την 
πρωτοτυπία της προσέγγισης τους, την επιστημονική τους υπεροχή, τη σημασία του θέματος τους και τέλος την 
εξασφάλιση επιπρόσθετης αξίας από την συνένωση τους. 
Τα δίκτυα των κέντρων υψηλού επιπέδου που θα γίνουν δεκτά, θα επιλέγουν, θα υποδεχθούν και θα καταρτίσουν 
έναν καθορισμένο αριθμό ερευνητών από διάφορα κράτη μέλη της Κοινότητας. 
Επίσης, θα επιδιωχθεί η κατάρτιση μέσω προηγμένης έρευνας που απαιτεί πρόσβαση σε μοναδικές ερευνητικές 
εγκαταστάσεις. Οι οργανισμοί που διοικούν τέτοιες εγκαταστάσεις θα επιλεγούν με βάση την ποιότητα, την 
καινοτομία και την μοναδικότητα του ερευνητικού προγράμματος και των εγκαταστάσεων στις οποίες οι προς 
κατάρτιση επιστήμονες θα είχαν πρόσβαση, ενώ επίσης θα ληφθούν υπόψη ο αριθμός και η ποιότητα των επιστημόνων 
που αναμένεται να καταρτισθούν. 
Μια ειδική συνεισφορά, η οποία θα επιτρέψει την προσαρμογή, τον εκσυγχρονισμό και τη λειτουργία των μεγάλων 
εγκαταστάσεων προς όφελος των ερευνητών επισκεπτών, μπορεί να προβλεφθεί, ως συμπλήρωμα της απαραίτητης 
επιχορήγησης που θα καλύπτει τα έξοδα που συνδέονται με τις αποδοχές των προς κατάρτιση επιστημόνων, καθώς 
επίσης και με την διαχείριση. 
Επιλογή των ερευνητών που θα συμμετέχουν στο πρόγραμμα κατάρτισης 
Σύμφωνα με την αρχή της επικουρικότητας, οι προσπάθειες θα συγκεντρωθούν σε ερευνητές που βρίσκονται σε μια 
φάση της σταδιοδρομίας τους τέτοια ώστε η συμμετοχή τους σε ερευνητική εργασία ενός ξένου κέντρου υψηλού 
επιπέδου η ενός ευρωπαϊκού δικτύου κέντρων υψηλού επιπέδου ή ακόμα η πρόσβαση τους σε μια μοναδική 
εγκατάσταση να είναι πλέον αποτελεσματική. Αυτό συνήθως αντιστοιχεί στη μεταδιδακτορική περίοδο. Κατά την 
εφαρμογή αυτής της αρχής θα ληφθεί υπόψη η διαφορά μεταξύ των ποικίλων ορολογιών και ονομασιών των 
ακαδημαϊκών τίτλων, καθώς επίσης και η ισχύουσα πρακτική στα διάφορα κράτη μέλη. 
Οι υποψήφιοι θα υποβάλλουν αίτηση επιχορήγησης και θα επιλεγούν με βάση τις διαδικασίες που περιγράφονται 
στο παράρτημα III. 
Τα κριτήρια επιλογής συμπεριλαμβάνουν: το βιογραφικό του υποψηφίου, το επιστημονικό ή τεχνικό ενδιαφέρον 
του προβλεπομένου προγράμματος, την σημασία του προτεινόμενου τομέα, την επίδραση στην συνοχή και την 
σχετική διαθεσιμότητα των θέσεων στο ίδρυμα υποδοχής που ζητά ο υποψήφιος. 
Ερευνητικοί τομείς που καλύπτει το πρόγραμμα κατάρτισης 
Το πρόγραμμα κατάρτισης θα καλύψει ένα ευρύ φάσμα θεμάτων σύμφωνα με τον οριζόντιο χαρακτήρα του. Θα 
συμπεριλαμβάνει την έρευνα στρατηγικής σημασίας και την προσανατολισμένη έρευνα την σχετική με τους ερευνητι­
κούς τομείς που προβλέπονται από τις πέντε πρώτες δραστηριότητες που αναφέρει το άρθρο 1 του προγράμματος-
πλαισίου και που περιγράφει το παράρτημα του υπ'αριθ. II. 
Θα εξασφαλισθεί η συνοχή μεταξύ του προγράμματος κατάρτισης και των δραστηριοτήτων των 14 αντιστοίχων 
ειδικών προγραμμάτων. 
Θεμελιώδης έρευνα στους τομείς των θετικών επιστημών, συμπεριλαμβανομένων των μαθηματικών: σύμφωνα με τον 
ανοικτό χαρακτήρα του προγράμματος, τα θέματα που θα ληφθούν υπόψη δεν θα καθοριστούν εκ των προτέρων. 
Παρόλα αυτά, ιδιαίτερη προσοχή θα δοθεί στις νέες πολυεπιστημονικές προσεγγίσεις, που οδηγούν σ'ένα ευρύ 
φάσμα εφαρμογών, όπως, παραδείγματος χάρη, η επιστήμη των συνθέτων μη γραμμικών συστημάτων, η δομή της 
στερεάς καταστάσεως, το πλάσμα, η αλληλεπίδραση μεταξύ ύλης και πολύ εντατικής ακτινοβολίας, η αναγνώριση 
των μορίων και οι αυτοσυντιθέμενες δομές. 
Τα σημεία επαφής μεταξύ των θεμελιωδών επιστημών και των τεχνολογικών εφαρμογών: περιλαμβάνουν, ενδεικτικά, 
τις επιστήμες των μηχανικών, την συστηματική προσέγγιση, τη μοριακή και υπερμοριακή μηχανική, την κατάλυση 
και την μεμβρανολογία. Γι'αυτή την πολυεπιστημονική προσέγγιση θα αξιοποιηθούν κατ'εξοχή τα δίκτυα κέντρων 
υψηλού επιπέδου που συνδέουν κέντρα θεμελιώδους και κέντρα εφαρμοσμένης έρευνας. Επιστήμες του ανθρώπου 
και της κοινωνίας: η δραστηριότητα αυτή θα αφορά κυρίως την κατάρτιση σε θέματα, ιδιαίτερα οικονομικά, που 
ενδιαφέρουν την ανταγωνιστικότητα και τις επιδόσεις της Ευρώπης, καθώς επίσης και την αλληλεπίδραση επιστήμης, 
τεχνολογίας και κοινωνίας. Θα ληφθούν επίσης υπόψη προβλήματα που αφορούν την κατανόηση και αποδοχή εκ 
μέρους του κοινού της επιστήμης και της τεχνολογίας και την αυξανόμενη αλληλεπίδραση μεταξύ των θετικών 
επιστημών, των μαθηματικών και των επιστημών του ανθρώπου και της κοινωνίας. 
16. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 174/89 
Επιστημονική και τεχνολογική διαχείριση 
Η αποκέντρωση και η άμεση συμμετοχή της επιστημονικής κοινότητας θα αποτελέσουν τις αρχές κλειδιά για την 
εφαρμογή του προγράμματος. 
Τα κέντρα, εργαστήρια, ιδρύματα, ευρωπαϊκά δίκτυα κέντρων υψηλού επιπέδου και οι μεγάλες εγκαταστάσεις που 
θα επιλεγούν με βάση τα παραπάνω κριτήρια, θα είναι υπεύθυνα όχι μόνο για την επιλογή των υποψηφίων, αλλά 
και για την παρακολούθηση της προόδου τους. 
Η Επιτροπή θα είναι υπεύθυνη γιά τη συνολική διαχείριση και την παρακολούθηση της εξέλιξης του προγράμματος 
στο σύνολο του. 
ΠΑΡΑΡΤΗΜΑ II 
Ενδεικτική κατανομή των πόρων 
Εξ αιτίας του οριζοντίου χαρακτήρα των δραστηριοτήτων που καλύπτει το πρόγραμμα αυτό, δεν προτείνεται καμία 
κατανομή ανά επιστημονικό και τεχνικό τομέα ή είδος δραστηριότητας. Οι πόροι θα είναι διαθέσιμοι όπως κρίνεται 
απαραίτητο για την χρηματοδότηση των δραστηριοτήτων και των συνοδευτικών μέτρων, όπως περιγράφονται στο 
παράρτημα III. 
ΠΑΡΑΡΤΗΜΑ III 
Τρόποι εκτέλεσης του προγράμματος και δραστηριότητες διάδοσης και αξιοποίησης των αποτελεσμάτων 
του 
1. Η Επιτροπή θέτει σ'εφαρμογή το πρόγραμμα με βάση το περιεχόμενο που περιγράφεται στο παράρτημα Ι. 
2. Οι τρόποι υλοποίησης του προγράμματος, που αναφέρονται στο άρθρο 3, περιλαμβάνουν δραστηριότητες 
κατάρτισης και συνοδευτικά μέτρα. 
Οι δραστηριότητες κατάρτισης αποτελούν αντικείμενο συμβάσεων, κατά πρώτο λόγο μεταδιδακτορικής κατάρτισης, 
καθώς και επιχορηγήσεων και χρηματοδοτικών ενισχύσεων προκειμένου να εξασφαλίζεται η δυνατότητα πρόσβασης 
στις εγκαταστάσεις των οργανισμών υποδοχής και τη συμμετοχή στο ερευνητικό τους έργο. 
Τα συνοδευτικά μέτρα συνίστανται στη διάθεση των απαραίτητων πόρων που επιτρέπουν την καλή τεχνική 
υλοποίηση, τη διαχείρηση και την αξιολόγηση του προγράμματος, την κατάλληλη διάδοση και διαθεσιμότητα των 
αποτελεσμάτων των δραστηριοτήτων κατάρτισης, καθώς επίσης το συντονισμό και την αμοιβαία γνωριμία των 
συμμετεχόντων στο πρόγραμμα. 
3. Οι συμμετέχοντες στις δραστηριότητες αυτές διακρίνονται σε δύο κατηγορίες: 
1. μεμονωμένοι αποδέκτες υποτροφιών κατάρτισης, 
2. ιδρύματα που υποδέχονται αποδέκτες υποτροφιών. 
Οι μεμονωμένοι αποδέκτες υποτροφιών που ορίζονται, στο σημείο 1 πρέπει να είναι φυσικά πρόσωπα εγκαταστη­
μένα εντός της Κοινότητας· τα ιδρύματα που ορίζονται στο σημείο 2, πρέπει να είναι φορείς με νομική υπόσταση 
εγκαταστημένα στην Κοινότητα('), όπως, π.χ., τα ερευνητικά κέντρα των βιομηχανικών εταιρειών. 
Τα φυσικά ή νομικά πρόσωπα τα εγκατεστημένα σε χώρες που έχουν συνάψει με την Κοινότητα συμφωνίες που 
προβλέπουν συνεργασία για επιστημονική και τεχνική έρευνα, μπορούν, στη βάση του κριτηρίου του αμοιβαίου 
οφέλους, να συμμετέχουν σε δραστηριότητες που αναλαμβάνονται στο πλαίσιο του παρόντος προγράμματος. 
Οι συμβαλλόμενοι που θα γίνουν έτσι δεκτοί, δεν απολαμβάνουν κοινοτικής χρηματοδοτικής συμμετοχής. 
Συνεισφέρουν στα γενικά διοικητικά έξοδα. 
(') Για τους σκοπούς του παρόντος προγράμματος, το Ευρωπαϊκό Κέντρο για την πυρηνική έρευνα (CERN), του οποίου η 
έδρα είναι στη Γενεύη και του οποίου το μαγαλύτερο μέρος των εγκαταστάσεων βρίσκεται σε κοινοτικό έδαφος, μπορεί 
να είναι εκ των συμμετεχόντων στα συμβόλαια. 
Αριθ. C 174/90 Επίσημη Εφημερίδα των Ευρωπαϊκών Κοινοτήτων 
4. Οι συμμετέχοντες στις δραστηριότητες κατάρτισης επιλέγονται βάσει ετήσιας διαδικασίας η οποία αποσκοπεί 
στην πλαισίωση των οργανισμών υποδοχής με ερευνητές που επιθυμούν να συμμετέχουν στην κοινοτική 
δραστηριότητα. Η διαδικασία περιλαμβάνει δύο διαδοχικές προσκλήσεις για υποβολή προτάσεων (όπως υποδει­
κνύονται στο άρθρο 6 παράγραφος 2), που δημοσιεύονται στην Επίσημη Εφημερίδα των Ευρωπαϊκών Κοινοτήτων. 
Η πρώτη πρόσκληση απευθύνεται στα κέντρα υψηλού επιπέδου που επιθυμούν να υποδεχθούν ερευνητές. Ειδικό­
τερα απευθύνεται σε τρείς κατηγορίες οργανισμών υποδοχής: 
1. μεμονωμένα κέντρα υψηλού επιπέδου, 
2. κέντρα υψηλού επιπέδου, που έχουν συνδεθεί προκειμένου να συγκροτήσουν διευρωπαϊκά δίκτυα που αφορά 
επιστημονικό και τεχνικό θέμα ή πρόγραμμα, 
3. κέντρα υψηλού επιπέδου που παρέχουν μεγάλες ερευνητικές εγκαταστάσεις μοναδικού χαρακτήρα. 
Η επιλογή των προτάσεων που υποβάλλουν οι οργανισμοί υποδοχής γίνεται από την Επιτροπή κατόπιν διαβουλεύ­
σεων με τη συμβουλευτική επιτροπή που αναφέρεται στο άρθρο 6 παράγραφος 1. 
Η δεύτερη πρόσκληση απευθύνεται κατά πρώτο λόγο σε νέους ερευνητές μεταδιδακτορικού επιπέδου για την 
πλήρωση διαθέσιμων θέσεων σε χώρα διαφορετική από τη δική τους, σε συνέχεια της πρώτης πρόσκλησης που 
περιγράφεται ανωτέρω. Η επιλογή είναι αποκεντρωμένη και πραγματοποιείται από τα ενδιαφερόμενα κέντρα 
υψηλού επιπέδου. 
Η συνεισφορά της Επιτροπής αντιπροσωπεύει γενικά το 100% των πρόσθετων δαπανών της δραστηριότητας 
(συμπεριλαμβανομένων των συνολικών δαπανών των επιχορηγήσεων προς τους ερευνητές αποδέκτες). 
Στις περιπτώσεις που ορίζονται στα σημεία 2 και 3, η Επιτροπή μπορεί να χορηγήσει ενίσχυση που επιτρέπει 
την προσαρμογή του ερευνητικού δυναμικού του οργανισμού υποδοχής κατά τέτοιο τρόπο ώστε να είναι σε θέση 
να υποδεχθεί καινούριους ερευνητές. Αυτή η ενίσχυση αφορά, π.χ., μετατροπές ερευνητικού εξοπλισμού, ταξίδια 
μεταξύ των κέντρων, ανταλλαγές υλικού, κ.λπ. 
Οι όροι των κοινοτικών υποτροφιών κατάρτισης είναι οι ίδιοι για όλους τους αποδέκτες (αποζημιώσεις, έξοδα 
κινητικότητας, κοινωνική κάλυψη), ανεξάρτητα από την κατηγορία του οργανισμού υποδοχής. 
5. Η διάδοση των αποτελεσμάτων των δραστηριοτήτων κατάρτισης πραγματοποιείται στα πλαίσια του συγκεκρι­
μένου προγράμματος, καθώς μέσω της συγκεντρωτικής δράσης διάδοσης και αξιοποίησης, σύμφωνα με απόφαση 
του Συμβουλίου κατ'εφαρμογή του άρθρου 4 παράγραφος 3, της απόφασης 90/221/Ευρατόμ, ΕΟΚ.